|  |
| --- |
| gerbonissDienvidkurzemes novada pašvaldība |

Lielā iela 76, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

**APSTIPRINĀTI:**

ar Dienvidkurzemes novada pašvaldības domes

\_\_\_\_.\_\_\_\_.2024. sēdes lēmumu Nr.\_\_\_\_

(prot. Nr.\_\_\_ \_\_\_\_.§)

**Dienvidkurzemes novada pašvaldības saistošie noteikumi Nr.2024/\_\_\_\_**

**“Grozījumi Dienvidkurzemes novada pašvaldības 2021.gada 30.septembra saistošajos noteikumos Nr.12 ’’Par nekustamā īpašuma nodokļa aprēķināšanu un nekustamā īpašuma nodokļa atvieglojumu piemērošanu’’ ”**

 *Izdoti saskaņā ar likuma "Par nekustamā īpašuma nodokli"*

[*1.panta*](https://likumi.lv/ta/id/43913-par-nekustama-ipasuma-nodokli#p1) *otrās daļas 91. punktu,* [*1.panta*](https://likumi.lv/ta/id/43913-par-nekustama-ipasuma-nodokli#p1) *21.daļu,* [*3.panta*](https://likumi.lv/ta/id/43913-par-nekustama-ipasuma-nodokli#p3) *,*

*pirmo daļu un 16. daļu,* [*5.panta*](https://likumi.lv/ta/id/43913-par-nekustama-ipasuma-nodokli#p5) *trešo daļu,* [*9.panta*](https://likumi.lv/ta/id/43913-par-nekustama-ipasuma-nodokli#p9) *otro daļu*

1. Izdarīt Dienvidkurzemes novada pašvaldības 2021.gada 30.septembra saistošajos noteikumos Nr.12 **“Par nekustamā īpašuma nodokļa aprēķināšanu un nekustamā īpašuma nodokļa atvieglojumu piemērošanu’’** (turpmāk - Noteikumi) šādus grozījumus:
	1. Papildināt ar 21.punktu un izteikt to šādā redakcijā:

“21. *Saistošo noteikumu izpratnē deklarētā dzīvesvieta ir personas dzīvesvieta, kas deklarēta atbilstoši Dzīvesvietas deklarēšanas likumam un kas nav personas papildus adrese Dzīvesvietas deklarēšanas likuma izpratnē.”*

* 1. Grozīt 3.1. apakšpunktu un izteikt to šādā redakcijā:

“3.1. *fiziskām personām, ja objektā taksācijas gada 1.janvārī plkst. 0.00 dzīvesvieta deklarēta vismaz vienai personai. Pārējos gadījumos piemēro nekustamā īpašuma nodokļa likmi 1,5% apmērā no objekta kadastrālās vērtības.”*

* 1. Grozīt 3.2. apakšpunktu un izteikt to šādā redakcijā:

“3.2. *juridiskām personām, individuālajiem komersantiem, ārvalstu komersantiem un to pārstāvniecībām, ja objekts ir izīrēts dzīvošanai, no nākamā mēneša pēc īres tiesību nostiprināšanas zemesgrāmatā, un ja taksācijas gada 1.janvārī plkst. 0.00 tajā dzīvesvieta ir deklarēta vismaz vienai personai. Pārējos gadījumos piemēro nekustamā īpašuma nodokļa likmi 1,5% apmērā no objekta kadastrālās vērtības.”*

* 1. Papildināt ar 41 punktu un izteikt to šādā redakcijā:

4.1 Noteikumu 3.1. apakšpunktu nepiemēro:

 “41.1. *līdz taksācijas gada beigām, ja nekustamā īpašuma nodokļa maksāšanas pienākums iestājas taksācijas gada laikā (objekts iegūts īpašumā izsoles rezultātā, privatizēts vai atsavināts valsts vai pašvaldības īpašums, noslēgts īres līgums, beigušās tiesības uz atbrīvojumu no nekustamā īpašuma nodokļa maksāšanas pienākuma, reģistrēts jauns objekts)*;

 “41.2. *ja saistošo noteikumu 3.1. apakšpunktā minētā persona ir objekta īpašnieks vai tiesiskais valdītājs un miris iepriekšējā taksācijas gadā*.”

1.5. Grozīt 18.1. apakšpunktu un izteikt to šādā redakcijā:

 “18.1. *Daudzbērnu ģimenēm, ja īpašumā ir deklarēti daudzbērnu ģimenes locekļi ar vismaz trīs bērniem līdz 24 gadu vecumam, kuri iegūst vispārējo, profesionālo vai augstāko izglītību par garāžu un tai piekritīgo zemi,* ja garāžas īpašnieks vai tiesiskais valdītājs ir kāds no daudzbērnu ģimenes bērniem vai daudzbērnu ģimenes laulāto vecāks *– 50% apmērā*.

1.6. Grozīt 18.4. apakšpunktu un izteikt to šādā redakcijā:

 “18.4. Pensionāriem par mājokli, kurā persona deklarēta, garāžu un tiem piekritīgo zemi, ja pensija kopā ar piemaksu pie vecuma pensijas nepārsniedz 80 % no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī - 50% apmērā.”

Saistošo noteikumu grozījumu 1.1.p., 3.1.p., 3.2.p., 1.5.p., 1.6.p. stājas spēkā ar 2025.gada 1.janvāri.

Saistošo noteikumu grozījumu 4 1 1.p.., 4 1 2.p. stājas spēkā ar 2026. gada 1.janvāri.

Domes priekšsēdētājs A.Priedols

**Paskaidrojuma raksts
Dienvidkurzemes novada pašvaldības saistošajiem noteikumiem Nr.2024/\_\_\_\_ “Grozījumi Dienvidkurzemes novada pašvaldības 2021.gada 30.septembra saistošajos noteikumos Nr.12 “Par nekustamā īpašuma nodokļa aprēķināšanu un nekustamā īpašuma nodokļa atvieglojumu piemērošanu’’ ”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums
 | Saistošie noteikumi pārskatīti atbilstoši Viedās administrācijas un reģionālās attīstības ministrijas 23.07.2024. vēstulei Nr.1-13/4660 un LR Satversmes tiesas 11.07.2024. lēmumu lietā Nr.2023-10-03.Saistošo noteikumu 3.1. apakšpunkts pēc grozījumiem neparedz atšķirīgas nekustamā īpašuma nodokļa likmes atkarībā no nekustamā īpašuma nodokļa maksātāja pilsonības.Saistošie noteikumi papildināti ar gadījumiem, kad nepiemēro saistošo noteikumu 3.1. apakšpunktā minētās nekustamā īpašuma nodokļa likmes. Mērķis nodrošināt iedzīvotājiem vienādu nekustamā īpašuma nodokļa likmi. Pēc saistošo noteikumu grozījumiem palielināts Pensionāriem par mājokli, kurā persona deklarēta, garāžu un tiem piekritīgo zemi, ja pensija kopā ar piemaksu pie vecuma pensijas nepārsniedz 80 % no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī - 50% apmērā, kas ir tiesīgi saņemt nekustamā īpašuma nodokļa atvieglojumus.  |
| 1. Fiskālā ietekme uz pašvaldības budžetu
 | Šiem saistošo noteikumu grozījumiem ir plānota fiskālā ietekme uz pašvaldības budžetu - samazinājums 2000 EUR apmērā.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – pēc grozījumiem ir palielināts pensionāru skaits, kuriem ir tiesības saņemt nekustamā īpašuma nodokļa atvieglojumus. Daudzbērnu ģimenēm ir piešķirts atvieglojums par īpašumā vai valdījumā esošu garāžu. Ietekme uz iedzīvotāju veselību – nav.Ietekme uz uzņēmējdarbības vidi un konkurenci – nav |
| 4. Ietekme uz administratīvajām procedūrām un to izmaksām | Atbildīgās institūcijas par šo noteikumu administratīvajām procedūrām – Dienvidkurzemes novada Nekustamo īpašumu daļa. Paredzamas papildu administratīvo procedūru izmaksas, jo tiek paplašināts pensionāru loks, kas ir tiesīgi saņemt nekustamā īpašuma nodokļa atvieglojumu.  |
| 5. Ietekme uz pašvaldības funkcijām un cilvēkresursiem | Saistošie noteikumi neparedz iesaistīt papildu cilvēkresursus un tiks īstenots esošo cilvēkresursu ietvaros.  |
| 6. Informācija par izpildes nodrošināšanu | Saistošo noteikumu izpildi nodrošinās Dienvidkurzemes novada Nekustamo īpašumu daļa. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai - sniegt atbalstu Dienvidkurzemes novada iedzīvotājiem. Budžeta samazinājums ir samērīgs pret sociālo atbalstu iedzīvotājiem.  |
| 8. Izstrādes gaitā veiktās konsultācijas ar privātpersonām un institūcijām | Konsultācijas ar privātpersonām un institūcijām nav veiktas, atbilstoši Pašvaldību likuma 46. panta trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts tika publicēts Dienvidkurzemes novada pašvaldības mājaslapā [www.dkn.lv](http://www.dkn.lv) zem sadaļas Normatīvie akti – Saistošo noteikumu projekti. Laika posmā no 27.08.2024. līdz 10.09.2024. *tika saņemts viens iesniegums ar priekšlikumu – izteikt saistošo noteikumu 1.6 punktu sekojošā redakcijā* ***– Pensionāriem par mājokli, kurā persona deklarēta, garāžu un tiem piekritīgo zemi, ja pensija kopā ar piemaksu pie vecuma pensijas nepārsniedz valstī noteiktās minimālās algas apmēru – 90% apmērā.*** *Priekšlikums* izskatīts Finanšu komitejas sēdē *un noraidīts, jo* * *Dienvidkurzemes novadā ir 7560 personas vecumā 65 gadi un vairāk;*
* *Pēc NĪNO programmas datiem NĪN maksātāji vecumā 65 gadi un vairāk ir 6100 personas;*
* *Dienvidkurzemes novadā ir 2501 personas ir vecumā 60-64 gadi;*
* *Pensijas apmērs virs 500 EUR Latvijā saņem 50,80 % no Latvijas pensionāriem.*
* *Piedāvātais priekšlikums uzliek lielu papildus administratīvo slogu;*
* *Piedāvātais priekšlikums arī būtiski palielina piešķirto NĪN atvieglojumu apjomu pensionāriem, kas savukārt samazina pašvaldības budžeta ienākumus.*

Pēc Finanšu komitejas saistošo noteikumu grozījumi nodoti atkārtotai izskatīšanai oktobra Attīstības un tautsaimniecības komitejā un Finanšu komitejā. Komitejās virzīti grozījumi attiecībā uz saistošo noteikumu18.4. apakšpunktu un izteikt to šādā redakcijā:“18.4. Pensionāriem par mājokli, kurā persona deklarēta, garāžu un tiem piekritīgo zemi, ja pensija kopā ar piemaksu pie vecuma pensijas nepārsniedz 80 % no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī - 50% apmērā.”No iepriekš sagatavotajiem saistošo noteikumu grozījumiem izslēgti: 41.2. *dārza mājām un vasarnīcām ar kopējo platību līdz 40 m2* un ar būves tipu 11100101; 41.3. *ekspluatācijā nenodotām ēkām (jaunbūvēm), kuru būvniecībā nav pārsniegts normatīvajos aktos noteiktais kopējais būvdarbu veikšanas ilgums*Ņemot vērā, ka grozījumi ir būtiski un pamatojoties uz pašvaldību likuma 46. panta trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts atkārtoti tiks publicēts Dienvidkurzemes novada pašvaldības mājaslapā [www.dkn.lv](http://www.dkn.lv) zem sadaļas Normatīvie akti. |

Domes priekšsēdētājs A.Priedols